Извештај о раду дефектолога 2013/14

Области рада

1.ПЛАНИРАЊЕ И ПРОГРАМИРАЊЕ ВАСПИТНО -ОБРАЗОВНОГ РАДА

Дефектолог је учествовао у изради годишњег и оперативног програма рада дефектолога,у припреми делова годишњег плана рада школе који се односи на планове и програме за рад са ученицима којима је потребна додатна образовна подршка.

Учествовала сам у избору уџбеника,као и планирању наставних и ваннаставних активности за поједине ученике .

Учествовала сам у изради индивидуалних образовних планова и пружању посебне подршке

ученицима који се школују по ИОП.

Израдила сам планове за корективно стимулативне третмане за ученике који су евидентирани као ученици са тешкоћама у учењу и као деца са потешкоћама у социјалном понашању.

2.ПРАЋЕЊЕ И ВРЕДНОВАЊЕ ВАСПИТНО ОБРАЗОВНОГ РАДА

Континуирано сам пратила и учествовала у вредновању примењених мера индивидуализације и ИОП-а за поједине ученике,и предлагала мере за отклањање узрока сколског неуспеха код ученика.

3.РАД СА НАСТАВНИЦИМА

Дефектолог је имао свакодневне консултације са наставницима и пружао им је помоћ у раду са децом из осетљивих група .Посећивао је часове редовне и допунске наставе пружајући подршку наставницима у раду са децом.Иницирао је пружање стручне подршке наставницима у одабиру и адекватном коришћењу специфичних метода рада,као и помоћ у прилагођавању дидактичког материјала,простора и намештаја потребама ученика са сметњама у развоју.

Токо године два пута је дефектолог одржао презентацију приручника Планирање и писање ИОП-а ,након чега је обављао индивидуалне разговоре са наставницима који су у свом одељењу имали ученике са посебним потребама.

4.РАД СА УЧЕНИЦИМА

На почетку школске године дефектолог је извршио идентификацију ученика са проблемима у интелектуалном ,сензомоторном и социјалном понашању .Након тога је предузео низ мера за пружање подршке тим ученицима.

Свакодневно је спроводио дефектолошке третмане по распореду направљеном у договору са родитељима и наставницима.Дефектолог је и спроводио корективно стимулативне третмане ,као и организовање заједничких активности на нивоу одељења ради побољшања социјализације ученика.

Дефектолог је учествовао у структуирању одељења првог разреда.

Континуирано је по потреби ,током школске године радио са ученицима који имају проблеме у породици и системски на тај начин пратио социо економске и породичне услове живота.

5.РАД СА РОДИТЕЉИМА

Дефектолог је свакодневно обављао саветодавне разговоре са родитељима ученика који имају различите тешкоће у развоју,учењу и понашању.

На тај начин су и јачане компетенције родитеља да препознају и разумеју развојне потребе и проблеме своје деце.

Направила сам кратко упутство које је сваки родитељ могао да добије на упису под називом Шта би било добро да сваки првак зна.

Родитељи су свакодневно могли да добију информације о напредовању деце на третманима .

6.РАД СА ДИРЕКТОРОМ,ПЕДАГОГОМ И ПЕДАГОШКИМ АСИСТЕНТИМА

Дефектолог је у сарадњи са директором и педагогом учествовао у решавању специфичних проблема и потреба установе,затим учествовао у организовању разних предавања.

У раду са асистентима у настави свакодневно је обављао консултације ,давао је инструкције за рад,пратио рад и ученика и асистента.

7.РАД У СТРУЧНИМ ОРГАНИМА И ТИМОВИМА

Дефектолог је активно учествовао на седницима Наставничког и Одељењског већа ,учествовао је на седницима Педагошког колегијума.Активно је сарађивао са Тимом за заштиту ученика од насиља,Тимом за инклузију.

8.САРАДЊА СА НАДЛЕЖНИМУСТАНОВАМА,ОРГАНИЗАЦИЈАМА,УДРУЖЕЊИМА И ЈЕДИНИЦОМ ЛОКАЛНЕ САМОУПРАВЕ

Дефектолог је сарађивао са Центром за социјални рад,Домом здравља,локалном самоуправом као председник ИРК,као и другим школама на територији општине Рашка.

За одређени број ученика остварене су финансијске подршке у виду бесплатне кухиње ,бесплатне рекреативне наставе ,екскурзије,набављене су књиге.Локална самоуправа је финансирала све то путем подношења захтева ИРК.

Током године више пута је одлазила у друге школе ради пружања саветодавне помоћи у раду са ученицима којима је потребна додатна подршка у учењу.

9.ВОЂЕЊЕ ДОКУМЕНТАЦИЈЕ,ПРИПРЕМЕ ЗА РАД И СТРУЧНО УСАВРШАВАЊЕ

Дефектолог је ажурно водио документацију-дневну евиденцију,извештај о раду,ученички картон,евиденција о раду са родитељима и наставницима,припреме за индивидуалне и групне третмане,припрема за рад са наставницима,стручно усавршавање праћењем стручне литературе,акредитованих семинара,разменом искуства са другим дефектолозима ,документација о посећеним часовима редовне наставе.